CELEX: 42012D0345
Language: hu
Date: 2012-06-20 00:00:00
Title: 2012/345/EU: A tagállamok kormányai képviselőinek határozata ( 2012. június 20. ) a Bíróság bíráinak és főtanácsnokainak kinevezéséről

29.6.2012   
            
            
               HU
            
            
               Az Európai Unió Hivatalos Lapja
            
            
               L 169/60
            
         A TAGÁLLAMOK KORMÁNYAI KÉPVISELŐINEK HATÁROZATA
   (2012. június 20.)
   a Bíróság bíráinak és főtanácsnokainak kinevezéséről
   (2012/345/EU)
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 253. és 255. cikkére,
   mivel:
   
               (1)
            
            
               A Bíróság tizennégy bírájának és négy főtanácsnokának hivatali ideje 2012. október 6-án lejár. A 2012. október 7. és 2018. október 6. közötti időszakra tizennégy bírát és négy főtanácsnokot kell kinevezni a Bíróság tagjává.
            
         
               (2)
            
            
               A tagállamok kormányainak képviselői a 2012/244/EU határozattal (1)2012. április 25-én tizenegy bírát és három főtanácsnokot neveztek ki a 2012. október 7. és 2018. október 6. közötti időszakra a Bíróság tagjává.
            
         
               (3)
            
            
               A Bíróság bíráinak és főtanácsnokainak részleges megújítását kiegészítendő, a tagállamok kormányai képviselőinek további három bírát és egy főtanácsnokot kell kinevezniük a betöltésre váró helyekre.
            
         
               (4)
            
            
               A tagállamok kormányai Antonio TIZZANO-nak a Bíróság bírájává történő újbóli kinevezését és Christopher VAJDA-nak a Bíróság bírájává történő kinevezését, valamint Paolo MENGOZZI-nak a Bíróság főtanácsnokává történő újbóli kinevezését javasolta. Az Európai Unió működéséről szóló szerződés 255. cikke által létrehozott bizottság kedvező véleményt nyilvánított a fent említett jelölteknek a bírói, illetve főtanácsnoki feladatok Bíróságnál történő ellátására való alkalmasságáról.
            
         
               (5)
            
            
               Ennélfogva a Bíróság két bíráját és egy főtanácsnokát kell kinevezni a 2012. október 7. és 2018. október 6. közötti időszakra. A Bíróság további egy bírói hivatalának betöltésére később kerül sor,
            
         ELFOGADTÁK EZT A HATÁROZATOT:
   1. cikk
   (1)   A tagállamok kormányainak képviselői a 2012. október 7. és 2018. október 6. közötti időszakra a következő személyeket a Bíróság bíráivá nevezik ki:
   
                
            
            
               Antonio TIZZANO
            
         
                
            
            
               Christopher VAJDA
            
         (2)   A tagállamok kormányainak képviselői a 2012. október 7. és 2018. október 6. közötti időszakra Paolo MENGOZZI-t a Bíróság főtanácsnokává nevezik ki.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2012. június 20-án.
      
         
            az elnök
         
         J. TRANHOLM-MIKKELSEN
      
   
   
      (1)  HL L 121., 2012.5.8., 21. o.